text: Атлетико (Мадрид) уволни Хавиер Агире - Проспорт.бг
  Атлетико (Мадрид) уволни Хавиер Агире
  Публикувано на: 03.02.2009 10:45
  Атлетико (Мадрид) уволни мексиканския си треньор Хавиер Агире. Часове след отстраняването му, ръководството проведе успешни преговори с бившия вратар на клуба Абел Ресино, който досега беше начело на втородивизионния Кастейон.
  Причината за отстраняването на Агире от поста са слабите резултати в последно време, както и отпадането от турнира за купата на Испания. От началото на новата година Атлетико няма победа, а последното поражение беше тази неделя с 1:2 на собствен терен от невзрачния отбор на Валядолид.
  "Ние се спряхме на Абел Ресино, защото смятаме, че той е правилното решение за нашия клуб в настоящата ситуация", обяви президентът Енрике Сересо.
  Агире пое Атлетико през 2006 година, след като направи успешно представяне като треньор на доста по-скромния състав на Осасуна. Мексиканецът успя да класира отбора за фазата на елиминациите в Шампионската лига, като съперник на Атлетико ще бъде Порто.